142
यो उनी ओडारमा हुँदा खेरीको भजन। दाऊदको मस्किल भन्ने भजन-प्रार्थना।
1 म परमप्रभुलाई मेरो सहयोगको लागि पुर्कादछु।
म परमप्रभुलाई पुर्कादछु।
2 म आफ्ना समस्याहरू परमप्रभुलाई भन्नेछु!
म आफ्ना संकष्टहरू परमप्रभुलाई भन्नेछु।
3 मेरो शत्रुहरूले मेरो लागि पासोहरू थापे।
म त्याग्न तयार छु।
तर परमप्रभुले मप्रति के हुन भन्ने कुरा जान्नुहुन्छ।
4 मैले वरिपरि हेरें,
अनि म मेरो कुनै पनि साथीहरूलाई हेर्दै हेर्दिन।
मेरो भाग्ने ठाउँ कतै छैन।
कसैले पनि मलाई बचाउने प्रयास गर्दैन।
5 यसैले म परमप्रभुको साथ पाउनलाई रोइ-कराई गर्दछु।
हे परमप्रभु, तपाईं मेरो सुरक्षाको ठाउँ हुनुहुन्छ।
परमप्रभु, तपाईं मलाई अनवरत बाँच्न दिनुहोस्।
6 परमप्रभु, मेरो प्रार्थना सुनिदिनु होस्,
मलाई तपाईंको अति खाँचो छ।
मलाई खेदने ती मानिसहरूबाट बचाउनुहोस्,
तिनीहरू मभन्दा पनि बलिया छन्।
7 मलाई यस फन्दाबाट छुटकारा पाउनलाई सहायता दिनुहोस
ता कि म तपाईंको नाउँको प्रशंसा गर्न सकूँ
अनि धर्मी मानिसहरू मसँग मिलेर उत्सव मनाउने छन्।
किनभने तपाईंले मलाई हेरचाह गर्नुहुन्छ।